Diari Oficial de la Generalitat Valenciana


Sumari del DOGV 4106, del 15-10-2001 (2001/9802)

Informació pública de la sol·licitud d'autorització administrativa i declaració d'utilitat pública, així com el seu estudi d'impacte ambiental, per a la construcció d'una central de producció d'energia elèctrica de cicle combinat, al terme municipal de Sagunt (València).
-------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4106

Data del DOGV
:   15-10-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/9802


Organisme emissor
:   delegació de Govern A la Comunitat Valenciana

Tipus de document
:   Anunci

Informació pública de la sol·licitud d'autorització administrativa i declaració d'utilitat pública, així com el seu estudi d'impacte ambiental, per a la construcció d'una central de producció d'energia elèctrica de cicle combinat, al terme municipal de Sagunt (València). [2001/X9802]
  
Conformement amb el que estableixen els articles 124, 125, 143 i 144 del Reial Decret 1.955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions elèctriques, que desenvolupa la Llei 54/1997, de 27 de novembre, del Sector Elèctric, així com l'article 15 del Reial Decret 1.131/1988, de 30 de setembre, pel qual s'aprova el Reglament per a l'execució del Reial Decret Legislatiu 1.302/1986, de 28 de juny, d'Avaluació d'Impacte Ambiental, i l'article 86 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, se sotmet a informació pública la sol·licitud d'autorització administrativa, declaració d'utilitat pública i declaració d'impacte ambiental d'una central de producció d'energia elèctrica de cicle combinat de 7422 LS (3 grups de 400 MW cadascun), utilitzant gas natural als terrenys denominats Polígon Industrial del Port, al terme municipal de Sagunt (València), les característiques principals del qual són les següents:
  
a) Peticionari: Unión Fenosa Generación, SA, amb domicili social a Madrid, carrer del capità Haya, 53; 28820 Madrid.
  
b) Municipi: Sagunt.
  
c) Finalitat: producció d'energia elèctrica.
  
d) Característica de la instal·lació: la central serà de tecnologia de cicle combinat, utilitzant gas natural com a combustible. La refrigeració s'hi realitzarà en circuit obert amb aigua de la mar.
  
La central tindrà instal·lats els sistemes següents:
  
- Subestació elèctrica de potència, transformadors principals i auxiliars.
  
- Generador dièsel d'emergència i suport.
  
- Conduccions de pres i abocament d'aigua de la mar per al sistema de refrigeració en cercle obert de la central.
  
- Plantes de tractament d'aigua d'alimentació i efluents.
  
- Tancs d'emmagatzematge d'aigua d'alimentació (crua, desmineralitzada, contraincendis...) i olis.
  
- Tancs d'emmagatzematge de combustible auxiliar.
  
- Sistema de dosificació química.
  
- Estació de regulació, mesurament i control de gas natural.
  
- Edifici/s de bombeig; sistema de refrigeració/sistema contraincendis i sistema de combustible auxiliar.
  
- Edifici de control.
  
- Edifici d'administració.
  
- Magatzems i tallers.
  
- Accessos i estacionaments de la central.
  
e) Pressupost estimat: 37.766.939.524 de pessetes (840.227.802 euros).
  
f) Superfície aproximada: 30,9 Ha de terreny privat (sòl urbà d'ús industrial) i 6 Ha de sòl de domini públic maritimoterrestre.
  
g) Afeccions: ocupació de béns de domini, ús o servei públic o patrimonials de l'estat, província o municipi, així com zones de servitud pública; i de particulars (propis) en l'extensió necessària per a la instal·lació, segons es conté en el document tècnic aportat.
  
Cosa que fem pública perquè en prengueu coneixement i, especialment, les pesones interessades en el projecte, amb indicació que aquest, juntament amb el seu estudi d'impacte ambiental corresponent, podran ser examinats a la Subdelegació del Govern a València, situada al carrer de Joaquim Ballester núm. 39, 46373 València i, si convé, presentar-hi per triplicat exemplar, en qualsevol registre dels establerts en l'article 38.4 de la Llei 30/1992, les al·legacions que estimen oportunes en el termini de vint dies hàbils, a partir de l'endemà de la publicació del present anunci.